text: লালিসা মানোবান (থাইঃ ลลิษา มโนบาล; জন্ম - প্রাণপ্রিয়া মানোবান (থাইঃ ปราณปรียา มโนบาล) ২৭ মার্চ , ১৯৯৭), যিনি তার স্টেজ নাম লিসা (কোরিয়ানঃ 리사) নামেও পরিচিত, হচ্ছেন একজন থাই র‍্যাপার এবং নৃত্যশিল্পী।  তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন।
  
  জীবন ও ক্যারিয়ার
  
  প্রথম জীবন ও ক্যারিয়ার 
  লিসা ২৭ মার্চ, ১৯৯৭ সালে বুড়িরাম, থাইল্যান্ডে প্রাণপ্রিয়া মানোবান হিসেবে জন্মগ্রহণ করেন।পরে তিনি আইনিভাবে তার নাম লালিসা তে পরিবর্তন করেন। তিনি থাই বংশোদ্ভূত এবং তার থাই মা ও সুইস সৎ-পিতার একমাত্র সন্তান। লিসা প্রফামন্ট্রি স্কুলে মাধ্যমিক পড়াশোনা শেষ করেছেন।২০১০ সালে লিসা দক্ষিণ কোরিয়ার রেকর্ড লেবেল ওয়াইজি এন্টারটেইনমেন্টের জন্য থাইল্যান্ডের একটি অডিশনে অংশগ্রহণ করেন এবং ৪,০০০ আবেদনকারীর মধ্যে তিনিই একমাত্র অডিশনটি পাশ করেন।তিনি ১১ এপ্রিল, ২০১১ সালে লেবেলটিতে যোগদান করেন।
  
  তথ্যসূত্র
  
  বিষয়শ্রেণী:কে-পপ শিল্পী
title: লিসা (গায়িকা)